Държавен вестник, бр. 64, 2010 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  64
регистриране на обект на търговски участник на 
пазара на електрическа енергия с част от местата 
на измерване за съответния обект.
Раздел III
Отчитане, удостоверяване и предоставяне на 
измерени стойности
Чл. 78. Измерената стойност представлява 
количеството електрическа енергия, което е 
измерено, изчислено или прието за регистрира­
но от електромер за периодично измерване или 
чрез товаров профил, интегриран за периода на 
сетълмент.
Чл. 79. (1) Всеки собственик на измервателна 
система носи отговорност за отчитането на всич­
ки измерени стойности съгласно Правилата за 
измерване на количеството електрическа енергия 
и Правилата за търговия с електрическа енергия.
(2) В случаите на чл. 77, ал. 1 собствениците 
на измервателните системи валидират, обработват 
и съхраняват данните в база данни с измерени 
стойности. Сумираните данни се предоставят 
на електроенергийния системен оператор до 
17,00 ч. на втория работен ден от седмицата за 
дните от понеделник до неделя включително на 
предходната календарна седмица.
(3) В случаите на чл. 77, ал. 2 координаторите 
на балансиращи групи предоставят на електро­
енергийния системен оператор до 12,00 ч. на 
втория работен ден от всеки месец, за периода 
на съответния месец, сумиран брой на обекти 
на търговски участници по чл. 77, ал. 2, разде­
лени по тип на товаров профил и собственост 
на електрическата мрежа, в която се намират 
горепосочените обекти.
(4) В случаите на чл. 77, ал. 1 при при­
ключване на всеки месец собствениците на 
измервателните системи валидират, обработват 
и съхраняват данните в база данни с измерени 
стойности. Сумираните данни се предоставят на 
електроенергийния системен оператор до 12,00 ч. 
на втория работен ден за дните от предходния 
месец, за които липсват данни, но не по-късно 
от третия календарен ден.
(5) В случай на липсващи почасови данни от 
отделни измервателни системи по чл. 77, ал. 1, 
с оглед спазване на сроковете за предоставяне 
на информация на електроенергийния системен 
оператор, собственикът на измервателните сис­
теми може да използва заместващи стойности 
съгласно Правилата за измерване на количе­
ството електрическа енергия, изчислени на база 
предишни периоди на сетълмент или по начин, 
уточнен в договора за достъп до разпределител­
ната/преносната мрежа на търговския участник. 
При липса на заместващи стойности от страна 
на собственика на измервателните системи 
електроенергийният системен оператор прилага 
служебна стойност 0 за съответните липсващи 
почасови данни.
(6) В случай на липсващи по ал. 5 или сгре­
шени данни собственикът на измервателната 
система оценява, коригира или заменя липсва­
щата или сгрешена информация по отношение 
на измерените стойности съгласно Правилата 
за измерване на количеството електрическа 
енергия и предоставя информацията на елек­
троенергийния системен оператор до 12,00 ч. 
на третия работен ден, но не по-късно от петия 
календарен ден след приключване на месеца.
(7) Координаторите на балансиращи групи 
получават измерените стойности по обекти за 
всеки пряк и непряк член на балансиращата група 
от собствениците на измервателните системи в 
сроковете за предоставяне на данни към елек­
троенергийния системен оператор, упоменати 
в ал. 2 и 4.
(8) Получените измерени стойности по ал. 7 
могат да бъдат оспорени чрез координаторите 
на балансиращи групи пред собствениците на 
измервателните системи в рамките на три работни 
дни от получаване на данните. Собственикът на 
средствата за измерване извършва проверка и 
потвърждава или коригира измерените стойности. 
Неоспорени стойности в този срок се смятат за 
потвърдени от съответната страна.
(9) Всички измерени стойности, включително 
тези, които са били предмет на промяна, съ­
гласно ал. 8 ще се смятат от електроенергийния 
системен оператор за потвърдени от страните 
не по-късно от осмия ден на всеки календарен 
месец, следващ отчетния, и стават утвърдени 
измерени стойности. В случай на непостигане на 
съгласуване, което продължава след тази дата, 
ще се прилагат разпоредбите на глава десета, 
раздел VII.
Чл. 80. Разпоредбите на този раздел са прило­
жими и към местата на измерване, съответстващи 
на обекти на производители и потребители, които 
предоставят спомагателни услуги за електро­
енергийния системен оператор.
Раздел IV
Определяне на технологичните разходи в мрежата
Чл. 81. Всички измерени стойности от тър­
говските електромери между електропреносната 
мрежа и електроразпределителните мрежи, как­
то и между отделните електроразпределителни 
мрежи, ще бъдат отчитани и използвани при 
определяне на загубите на преносното предпри­
ятие и разпределителните предприятия.
Чл. 82. (1) Технологичните разходи в мрежата 
се определят поотделно за електропреносната 
мрежа и всяка електроразпределителна мрежа.
(2) Преносното предприятие в съответствие 
със собствеността на мрежата, за която отговаря, 
определя технологичните разходи в съответната 
мрежа поотделно за всеки период на сетълмент 
като разлика между цялото количество електри­
ческа енергия, постъпило в съответната мрежа 
в местата на измерване, и количеството елек­
трическа енергия, консумирано в съответната 
мрежа или доставено в други мрежи, съгласно 
утвърдените измерени стойности.
(3) Електроенергийният системен оператор 
изчислява небалансите на преносното предпри­
ятие въз основа на определените технологични 
разходи по ал. 2 и графика за доставка за по­
криване на технологичните разходи.